אוניברסיטת רוקפלר

אוניברסיטת רוקפלר (באנגלית: Rockefeller University) היא אוניברסיטה פרטית המתמקדת בעיקר במחקר בסיסי בביו-רפואה. היא ממוקמת בין הרחובות ה-63 ל-68 לאורך שדרת יורק (אנ') באפר איסט סייד של מנהטן בעיר ניו יורק במדינת ניו יורק, ארצות הברית. החל משנת 2016, נשיא האוניברסיטה הוא ריצ'רד פ. ליפטון (אנ'). נכון למרץ 2022, עשרים וששה חתני פרס נובל למדו או היו חברי סגל באוניברסיטה, 25 חתני פרסי לסקר, 20 חתני המדליה הלאומית למדעים, 19 חתני פרסי גיידנר (אנ'), 5 חתני פרס פריצת דרך במדעי החיים ו-4 עמיתי מקארתור. בנוסף במהלך השנים, 132 חברים באקדמיה הלאומית למדעים (NAS), 31 חברים באקדמיה הלאומית לרפואה (NAM), 31 חברים במכון הווארד יוז לרפואה (אנ') (HHMI) ו-25 חברים בחברה המלכותית. מכון רוקפלר למחקר רפואי (Rockefeller Institute for Medical Research), כפי שכונתה האוניברסיטה בתחילה, נוסד בשנת 1901 בידי הנדבן ואיל הנפט ג'ון ד. רוקפלר, שלפני כן הקים את אוניברסיטת שיקגו ב-1889. משפחת רוקפלר שמרה על קשרים חזקים עם המוסד לאורך ההיסטוריה שלו - דייוויד רוקפלר, לשם דוגמה, כיהן עד פטירתו במרץ 2017 כיושב ראש של כבוד וכנאמן לכל חייו. המוסד שינה את שמו ונקרא אוניברסיטת רוקפלר ב-1965, לאחר שהרחיב את פעילותו וכלל בנוסף למחקר גם הוראה. מנהלו הראשון של המכון, שהתמנה לתפקיד ב-1901, היה סיימון פלקסנר. ז'אק לב הוזמן לעבוד במכון בשנת 1910. נפתחה עבורו מחלקה לביולוגיה ניסויית, והוא ניהל אותה במשך כל תקופת עבודתו. האוניברסיטה כוללת, נכון ל-2020, 80 מעבדות מחקר, כמה מאות סטודנטים לתואר שני ותואר שלישי וכ-1,050 אנשי צוות הכוללים; קלינאים, טכנאים, צוות אדמיניסטרטיבי ותמיכה. כדי לטפח אווירה בין-תחומית בין המעבדות שלה, חברי הסגל מקובצים לאחד או יותר מתוך עשרה תחומי מחקר: ביוכימיה, ביופיזיקה, ביולוגיה כימית וביולוגיה מבנית ביולוגיה של הסרטן ביולוגיה של התא גנטיקה וגנומיקה אימונולוגיה, וירולוגיה ומיקרוביולוגיה מנגנונים של מחלות אנושיות מדעי המוח והתנהגות ביולוגיה ואבולוציה של אורגניזמים ביולוגיה פיזיקלית, מתמטית וחישובית תאי גזע, התפתחות, התחדשות והזדקנות דירוג שאנגחאי - מקום 29 (2024) דירוג Times Higher Education - מקום 51 (2024) דירוג QS לאוניברסיטאות - מקום 32 (2024) דירוג שאנגחאי - מקום 18 (2024) דירוג Times Higher Education - מקום 8 (2024) 1912 אלכסיס קארל 1939 קרל לנדשטיינר 1944 הרברט ספנסר גסר 1946 ונדל מרדית' סטנלי 1946 ג'ון הווארד נורתרופ 1953 פריץ אלברט ליפמן 1958 אדוארד טייטום 1958 יהושע לדרברג 1966 פרנסיס פייטון רוס 1967 הלדן קפלר הרטליין 1972 ג'רלד אדלמן 1972 ויליאם סטיין 1972 סטנפורד מור 1974 ג'אורג'ה אמיל פאלאדה 1974 כריסטיאן דה דוב 1974 אלבר קלוד 1975 דייוויד בולטימור 1981 טורסטן ויזל 1984 ברוס מריפילד 1999 גינתר בלובל 2000 פול גרינגרד 2001 פול נרס 2003 רודריק מקינון 2011 ראלף סטיינמן 2017 מייקל יאנג 2020 צ׳ארלס רייס 2020 עמנואל שרפנטייה בשנת 2004 החלה האוניברסיטה לחלק למדעניות ביולוגיות - רופאות, פרס מיוחד, כעידוד לנשים מדעניות. הקרן העיקרית לכספי הפרס נתרמה על ידי חבר סגל האוניברסיטה וזוכה פרס נובל לשנת 2000 פול גרינגרד, אשר הקים אותה בעיקר מכספי פרס נובל בו זכה. הקרן קרויה על שם אמו, אותה הוא לא זכה להכיר ואשר יהדותה, כמו גם יהדותו שלו, הוסתרו ממנו בצעירותו. חלק ממקבלות הפרס קיבלו לאחר מכן גם את פרס נובל. פרס לואיס תומאס (אנ') הוא פרס בינלאומי לכתיבה על מדע המכבד את האנשים המגשרים בין עולמות המדע ומדעי הרוח. הפרס שנקרא על שם המקבל הראשון שלו, לואיס תומאס (אנ'), הוא פרס שנתי המוענק על ידי האוניברסיטת למדענים או רופאים הנחשבים כמי שהשיגו הישג ספרותי משמעותי; הוא מכיר ב"מדענים כמשוררים". הפרס נקרא במקור "פרס לואיס תומאס למדען כמשורר" והוענק לראשונה בשנת 1993. Chernow, Ron. Titan: The Life of John D. Rockefeller, Sr., London: Warner Books, 1998. Hanson, Elizabeth. The Rockefeller University Achievements: A Century of Science for the Benefit of Humankind, 1901-2001. New York: The Rockefeller University Press, 2000. Rockefeller, David. Memoirs, New York: Random House, 2002. מדיה וקבצים בנושא אוניברסיטת רוקפלר בוויקישיתוף אתר האינטרנט הרשמי של אוניברסיטת רוקפלר (באנגלית) אוניברסיטת רוקפלר, ברשת החברתית פייסבוק אוניברסיטת רוקפלר, ברשת החברתית אקס (טוויטר) אוניברסיטת רוקפלר, ברשת החברתית אינסטגרם כתב העת המקוון של אוניברסיטת רוקפלד עלון החדשות הבלתי רשמי של אוניברסיטת רוקפלד אוניברסיטת רוקפלר, באתר אנציקלופדיה בריטניקה (באנגלית) בעלי תפקידים באוניברסיטה חתני פרס נובל הקשורים לאוניברסיטה באתר אוניברסיטת רוקפלר, 17 בדצמבר 2004